เพชรยูบิลลี่เท150ล.ปรับ-เพิ่มสาขาใหม่
ยูบิลลี่ อัดงบ 150 ล้านบาท ลุยปรับสาขาเดิม เพิ่มสาขาใหม่ พร้อมจับมือพันธมิตรหวังขยายฐานลูกค้าใหม่เพิ่ม 15%
20 ส.ค. 2554

ยูบิลลี่ อัดงบ 150 ล้านบาท ลุยปรับสาขาเดิม เพิ่มสาขาใหม่ พร้อมจับมือพันธมิตรหวังขยายฐานลูกค้าใหม่เพิ่ม 15%
น.ส.อัญรัตน์ พรประกฤต ประธานเจ้าหน้าที่บริหารด้านการเงิน บริษัท ยูบิลลี่ เอ็นเตอร์ไพรส์ กล่าวว่า ปีนี้บริษัทได้เตรียมงบลงทุนไว้ทั้งสิ้น 150 ล้านบาท แบ่งเป็น 50–70 ล้านบาท สำหรับการปรับปรุงเคาน์เตอร์เพชรยูบิลลี่ในห้างสรรพสินค้า 10 แห่ง เพื่อให้บริการลูกค้าทั้งก่อนและหลังการขาย 
สำหรับงบอีก 70–80 ล้านบาท จะใช้ในการขยายสาขาใหม่อีก 10 สาขา แบ่งเป็นกรุงเทพฯ 5 สาขา ต่างจังหวัด 5 สาขา จากสาขาทั้งหมด 80 สาขาในปัจจุบัน 
นอกจากนี้ บริษัทยังมีแผนที่จะขยายฐานลูกค้าใหม่เพิ่ม 15% จากยอดสมาชิกปัจจุบัน 9.5 หมื่นราย ผ่านการจัดแคมเปญร่วมกับบัตรเครดิตต่างๆ ส่วนในไตรมาส 2 บริษัทได้เปิดตัวคอลเลกชัน ดิ เอ็กเซลเลนซ์ เพื่อกระตุ้นยอดขายให้เติบโต 10–15% 
ขณะที่ผลประกอบการในปีนี้ ตั้งเป้าเติบโตไว้ที่ 15% จากรายได้ 689 ล้านบาทในปีที่ผ่านมา